《单隐君行可招集来凤亭 其二》
明代·黄梦说

名园非独乐，招我酌山泉。孤凤翔丹阁，群貂集绮筵。

花阴移席上，草色遍阶前。兴洽林塘晚，山城生紫烟。

作者简介：黄梦说，字肖甫。增城人。明世宗嘉靖二十八年（一五四九）举人。授邵武知县，迁辰州府通判。丁外艰，服阙，不复有用世意。年九十二卒。有《拾馀稿》。清温汝能《粤东诗海》卷二六有传。